Source: https://www.jogiforum.hu/forum/40/9256.2.0
Timestamp: 2020-08-10 02:26:23
Document Index: 36018637

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ']

Bt kültag kiválás | fórum | Jogi Fórum ﻿
Bt kültag kiválás
ObudaFan # e-mail 2014.11.19. 20:17
Felmondhatja a társasági szerződést a kültag. De egyébként felmondhatja a beltag is - és ha ő mondja fel előbb, akkor a kültag marad egyedül.
Egyébként lehetsz végelszámoló.
Dóri73 # e-mail 2014.11.19. 20:11
Van egy Bt. melynek a beltagja egy egyszemélyes kft, mely kftnek én vagyok az ügyvezetője.
Kültag pedig egy magánszemély.
A bt-nek nincs senki felé tartozása és követelése, pénztára nullán van, idén már nem végzett tevékenységet.
A beltag kft-nek sincs jelenleg tartozása senki felé.
A kültag szeretne kilépni, kérdés, hogy ezt megteheti-e és akkor mi lesz?
Ugyanis nem találok senkit helyette.
Igazából a bt már felesleges, felmerült az egyszerűsített végelszámolás gondolata, de a könyvelő nem javasolja, mondván automatikusan nav 5 éves visszamenőleges ellenőrzéssel jár, ami miatt élből kicsúszna a 120 napból és akkor már sima végelszámolás, 3-4 évig is szokott tartani.
Másik probléma, ha végelszámolás lenne akkor én lehetnék-e végelszámoló, nem összeférhetetlen-e, hogy a jelenlegi beltag kft-ben vagyok ügyvezető, mert talán a végelszámoló is ügyvezetőnek számít, és én nem lehetek egyszerre az egyszemélyes kft és a bt ügyvezetője is.
Harmadik probléma, hogy ha kilép a kültag és nem találok senkit helyette, akkor kényszer törölhetik a céget.
Ha kényszer törlik, akkor a kényszer törölt cég ügyvezetőjét ami gondolom jelen esetben a beltag egyszemélyes kft ügyvezetője, vagyis én, eltilthatják öt évre az ügyvezetéstől, ezzel meg ellehetetlenülne a jelenlegi beltag kft ügyvezetése is, nem?
Akár el is adnánk, vagy átadnánk, de nem kell senkinek.
joseph # e-mail 2014.11.14. 08:33
ObudaFan # e-mail 2014.11.13. 20:07
Alapból ezzel változik a jegyzett tőke, hacsak nem emelik meg a tagok a társasági szerződés módosításával.
joseph # e-mail 2014.11.13. 13:11
Ha egy Bt.-nek felmond az egyik kültagja, akkor mi történik az őrá eső jegyzett tőkével? (Nem a vagyoni hányaddal, amit ki kell neki fizetni.)
Ilyenkor csökkenteni kell a társaság jegyzett tőkéjét?
Vagy rendelkezhetnek úgy a tagok, hogy pl. a másik kültag vagyoni hozzájárulása megnövekszik annyival, amennyi a kilépő tag része volt?
Illeték szempontjából sem mindegy, mert ugye, ha változik a jegyzett tőke, magasabb az illeték, mint általában.
ObudaFan # e-mail 2014.11.10. 15:11
A társaságban fennálló tagsági jogviszonyát bármely tag három hónapra írásban felmondhatja (rendes felmondás). E jog kizárása vagy korlátozása semmis. Ha a felmondás lejárta alkalmatlan időre esik, a többi tag a felmondási időt legfeljebb további három hónappal meghosszabbíthatja.
Bármely tag a társaságban fennálló tagsági jogviszonyát írásban, az ok megjelölésével azonnali hatállyal felmondhatja, ha a társaság valamely más tagja a társasági szerződést súlyosan megszegi vagy olyan magatartást tanúsít, amely a vele való további együttműködést, vagy a társaság céljának elérését nagymértékben veszélyezteti.
Krisztina20142014 # e-mail 2014.11.08. 16:24
Egy betéti társaságnak vagyok a kültagja, de a társaság beltagjával megromlott a viszonyom ezért az ő bevonása nélkül szeretném a kültagságom megszüntetni. A cég már régóta nem működik és több tagja nincs. Mit kell tennem ahhoz, hogy kiváljak a cégből és milyen kötelezettségek terhelhetnek?
ObudaFan # e-mail 2014.09.02. 23:19
A törvény nem zárja ki a felmondást felszámolás alatt sem. A másik fél felé kell közölni a felmondást, de a felszámolót nyilvánvalóan tájékoztatni kell. A cégbíróságon minden ezzel kapcsolatos irat nyilvános, így lehet figyelni, hogy be van-e adva a változás-bejegyzési kérelem.
zsoma # e-mail 2014.09.02. 13:04
Érdeklődni szeretnék, hogy felszámolás alatt álló bt-nél is felmondhatja a kültag a tagsági jogviszonyát (akár azonnali, akár rendes felmondással), mert a tagsági viszony a későbbi elhelyezkedéshez kizáró ok lenne. Ha igen, kinek kell küldeni a felmondást, beltagnak és a felszámolónak is? A felszámoló fog intézkedni a cégbíróság felé? A kültag hogy szerez tudomást arról, hogy a cégbíróságnál beadták-e a felmondást? Rendes felmondás esetén csak a 90 nap letelte után adják be a tagság lemondást a cégbíróságnál, avagy beadják egyszerre, de a cégbíróság jelzi a cégkivonaton, hogy 90 nap múlva hatályosul. Érheti-e anyagi hátrány, pl. pénzbeli büntetés a beltagot, amiért esetleg nem talál más kültagot a felszámolás miatt. Gondolom a felszámolás részét a tagviszony megszüntetés nem érinti,vagyis 6 hónap múlva nem fogják kültag hiánya miatt törölni a céget, hanem lefolytatják ennek ellenére a felszámolási eljárást.
ObudaFan # e-mail 2013.04.07. 11:31
Strom # e-mail 2013.03.14. 16:27
A kérdésem a következő lenne. Sok évvel ezelőtt egy családtagom alapított egy Bt.-t melyben engem jelöltek meg kültagnak (még gyerekként). A cég nem működik, de jogilag még létezik. Hogyan lehet kiválni kültagként egy Bt.-ből? Vagyon nincs, tartozásról nem tudok.
Kovács_Béla_Sándor # e-mail 2013.03.13. 13:33
Úgy lehet. Kösz.
ObudaFan # e-mail 2013.03.13. 12:20
A törvényességi felügyeleti illeték is ennyi, de csak ha a hibázó cégnek kell fizetnie. Itv. 65. § (1).
Kovács_Béla_Sándor # e-mail 2013.03.13. 11:54
„azt mondta a megkérdezett ügyvéd, hogy 50.000 Ft az illetéke”
Az a felszámolás. Tehát vagy ti értettétek félre a kollégát, vagy ő nem értette, hogy ti mit akartok.
ObudaFan # e-mail 2013.03.13. 11:25
Utólag kell, ha nincs igazad. És akkor is csak 15.000.
Itv. 65. § (2) Kérelemre indult eljárás esetén, ha a cégbíróság a törvényességi felügyeleti eljárás lefolytatása iránti kérelmet jogsértés hiányában elutasítja, a kérelmezőt 15 000 Ft felügyeleti illeték terheli.
(3) A törvényességi felügyeleti eljárás alá vont céget terhelő felügyeleti illeték megfizetéséről a bíróság a törvénysértő működés megállapításával egyidejűleg végzésben rendelkezik. A törvényességi felügyeleti eljárást alaptalanul kezdeményező kérelmezőt terhelő felügyeleti illeték megfizetéséről a cégbíróság a kérelmet elutasító végzésben rendelkezik.
íródeák # e-mail 2013.03.13. 10:21
Anno 2007-ben azért nem indítottuk meg a törvényességi felügyeleti eljárást, mert azt mondta a megkérdezett ügyvéd, hogy 50.000 Ft az illetéke, amit a kérelem beadásakor le kell róni. Ez változott azóta?
Kovács_Béla_Sándor # e-mail 2013.03.13. 10:19
Az a 3. lehetőség elég érdekes. Nem vagyok meggyőződve róla, hogy ezt perben szükséges megállapítani ilyen tényállás mellett.
íródeák # e-mail 2013.03.13. 10:13
Köszönöm KGB!
Jaaaaj, ezek a jogi csűrés-csavarások :)!
A cégbíró rendelkezésére áll minden bizonyíték: -azonnali felmondás,
a felmondás átvételét igazoló tértivevény,
a társaság jogi képviselőjének levele miszerint az azonnali felmondást elfogadják és törvényes határidőn belül intézkednek.
Viszont nem intézkedtek, így a cégnyilvántartás nem valós állapotot mutat.
Ilyenkor a cégbíró miért nem indít hivatalból törvényességi felügyeleti eljárást, miért nekem sorolja a lehetőségeimet, miszerint:
előlegezzem meg a mulasztó cégnek a változásbejelentés költségét
indítsak törvényességi felügyeleti eljárást,
bírósági peres eljárásban kérjem a tagságom megszüntetését
És 30 napon belül igazoljam, hogy mit léptem.
Kovács_Béla_Sándor # e-mail 2013.03.13. 09:44
„Kérhetem-e a Törvényszéket, hogy hivatalból indítsák el a törvényességi felügyeleti eljárást?”
:) Ha kéred, akkor az már nem hivatalból van. De bejelentheted, hogy szerinted helye van a hivatalbóli lefolytatásnak. (Más kérdés, hogy egyes bírók nem érzékenyek az árnyalatokra, és hajlamosak ezt is kérelemnek tekinteni.)
Amúgy szerintem sincs költsége.
íródeák # e-mail 2013.03.13. 09:31
Köszönöm Odudafan!
A törvényességi felügyeleti eljárást nem kell nekünk megelőlegezni? Azt olvastam valahol :(. Aztán, ha elmarasztalják, akkor hozzáadódik a többi tartozásához. Kérhetem-e a Törvényszéket, hogy hivatalból indítsák el a törvényességi felügyeleti eljárást?
Vagy kötelezzék a Társaságot a Gt.előírásainak a betartására és a cégbírósági változásbejelentés elkészítésére.
A beltag nevén már semmi nincs, sőt a cég vagyona is eltűnt. Vendéglátó volt, rengeteg gép, berendezés, felszerelés, áru, anyag stb. Átadtam a felszámolónak a tárgyieszköz-kartonok fénymásolatát, leltárokat stb. derítse ki hogy hol vannak, de semmit nem tesz. Elindította az egyszerűsített felszámolást oszt kalap, kabát.
ObudaFan # e-mail 2013.03.13. 07:15
A törvényességi felügyeleti eljárás esetén elvileg nem lenne költségetek.
A beltagtól sem lehet a követelést behajtani?
íródeák # e-mail 2013.03.12. 18:34
A következőkben szeretnék tanácsot, segítséget kérni.
A Kft-nk kültag volt egy Bt-ben. A tagságunkat 2007.09.13-án azonnali hatállyal felmondtuk, a képviselő beltag a tértivevényt 2007.09.19-én írta alá, sőt a Bt jogi képviselője 2007.09.30-án küldött egy levelet, hogy az általa képviselt társaság nevében a felmondást elfogadja és a törvényes határidőn belül a cégbíróságnál eljár és az elszámolást elkészítik.
Ez azóta sem történt meg. Számtalanszor felszólítottuk, eredménytelenül. Még anno egy könyvvizsgáló céggel átvilágíttattuk a Bt, és ők, akkor a vagyoni betétünk kilépéskori forgalmi értékét 627 e Ft-ban állapították meg.
Most felszámolás alatt van a cég, teljesen kiürítve. A felszámoló nyilvántartásba vette a felénk fennálló számlatartozásaikat és a tagi kölcsönt (mintegy 1.105 e Ft), de a vagyoni betét forgalmi értékét nem, mert a Cégbíróság nyilvántartása szerint mi kültagjai vagyunk a cégnek. Hiába bizonygatjuk, hogy nem, mi felmondtuk a tagságot, legfeljebb ez a tény nincs a cégbírósági nyilvántartásokon átvezetve a képviselő beltag szándékos jogsértő magatartása miatt.
A felszámoló beadta Törvényszékre az ügyet (Csőd és Felszámolási csoport), és ott úgy nyilatkozott, hogy csak abban az esetben indítja meg a cégbírósági eljárást, ha mi ezt megfinanszírozzuk, mert a cégnek nincs vagyona.
Most a Törvényszék felszólított, hogy
a felszámoló rendelkezésére bocsátjuk a cégbírósági eljárás költségeit
cégbírósági felügyeleti eljárást kezdeményezünk
vagy bírósági keresetet nyújtunk be a tagsági viszony megszüntetése irányt.
Mit csináljak, hogy mielőbb vége legyen, és ne nekünk kelljen további pénzeket rákölteni. Soha nem fogjuk a pénzünket viszontlátni.
Kovács_Béla_Sándor # e-mail 2013.02.11. 18:48
Civys, azt csak perrel lehet.
Dr.Attika # e-mail 2013.02.11. 13:38
Tisztelt Kocsis Gabi!
Ön a cégnek regisztrált és a NAV felé bejelentett könyvelője? Ha igen, akkor a végelszámoló bejelentkezéséig is van teendője, mulasztási bírság terhe mellett.
cívys # e-mail 2013.02.11. 13:37
Kérem szíveskedjen választ adni a következő kérdésemre:
A kültag viszonyát hogyan lehet megszüntetni?
Az egy személyes beltag kezdeményezheti, vagy csak a többi kültaggal együtt?
Morálisan érdemtelenné vált a tagságra.
Kell-e az ő beleegyezése?